钦定古今图书集成/明伦汇编/闺媛典/第334卷 > 彭伉妻张氏
## 钦定古今图书集成/明伦汇编/闺媛典/第334卷 > 彭伉妻张氏

按《全唐诗》，张氏袁州人，评事彭伉妻。贞元中，伉登第，
辟江西幕，不归。张以诗寄之曰：“久无音信到罗帏，路
远迢迢遣问谁。闻君折得东堂桂，折罢那能不暂归。”
又云：“驿使今朝过五湖，殷勤为我报狂夫。从来夸有
龙泉剑，试割相思得断无。”彭伉答妻诗云：“莫讶相如
献赋迟，锦书谁道泪霑衣。不须化作山头石，待我东
堂折桂枝。”